Հավելված N 3

ՀՀ առողջապահության նախարարի

\_\_\_\_\_\_\_\_\_\_\_\_2017թ. N \_­­­\_\_\_\_­­­­­­­­­-Ա հրամանի

**ՇՏԱՊԲՈՒԺՕԳՆՈՒԹՅԱՆ ԲՐԻԳԱԴԻ ԳՈՐԾՈՒՆԵՈՒԹՅԱՆ ԸՆԹԱՑԱԿԱՐԳԸ ՄԵԾԱՀԱՍԱԿ ՊԱՑԻԵՆՏՆԵՐԻ ՏԱԽԻԿԱՐԴԻԱՆԵՐԻ ԺԱՄԱՆԱԿ**

Գործունեության ընթացակարգի նպատակն է արդյունավետ դարձնել շտապբուժօգնության (ՇԲՕ) անձնակազմի աշխատանքը չափահասների տախիկարդիայի ժամանակ: Ընթացակարգը հիմնված է Սիրտ-թոքային վերակենդանացման (ՍԹՎ) 2015թ. Ամերիկյան սրտաբանների ասոցիացիայի (AHA) և Եվրոպական ռեանիմատոլոգների խորհրդի (ERC) ուղեցույցների հիման վրա:

1. **Տեղանքի գնահատում**
   1. Գնահատել տեղանքի անվտանգությունը
   2. Զննել տեղանքը տվյալ վատթարացման հետ հնարավոր կապ ունեցող իրերի առումով՝ դեղորայք, ներարկիչներ և այլ:
2. **Տուժածի վիճակի գնահատում և հիվանդության պատմության հավաքագրում**
3. Հավաքագրել հիվանդության հակիրճ պատմություն
4. Նախորդող սիրտանոթային հիվանդություններ, ռիթմի խանգարումներ
5. Ուղեկցող հիվանդություններ՝ դիաբետ, հիպերթենզիա, հիպոթենզիա, անեմիա, տենդ, ինֆեկցիաներ, թունավորումներ, խպիպ և այլ
6. Դեղորայք՝ ամիլտրիպտիլեն, ատրոպին, սիմպատոմիմետիկներ և այլ
7. Ճշտել երբ է սկսվել վիճակի տվյալ վատթարացումը

3. **Բուժօգնություն տեղում և տեղափոխման ընթացքում.** սրտի զարկերը 1 րոպեում ≥150 դեպքում ձեռնամուխ լինել գործունեության ընթացակարգի ստորև ներկայացվող քայլերին՝

* Ապահովել պացիենտի շնչուղիների անցանելիությունը, շնչառությունը
* Թթվածնային ինհալյացիա /անհրաժեշտության դեպքում/
* Սրտային մոնիտորինգ, զարկերակային ճնշում, պուլսօքսիմետրիա
* Ներերակային մուտքի ապահովում
* 12 արտածումային ԷՍԳ

Սինխրոնիզացված կարդիովերսիա.

Քննարկել սեդացիայի հարցը

* Նեղկոմպլեքսային, կանոնավոր ռիթմ՝ 50-100ջոուլ
* Նեղկոմպլեքսային ոչ կանոնավոր ռիթմ՝ 120-200ջոուլ
* Լայն կոմպլեքսային կանոնավոր ռիթմ՝ 100ջոուլ
* Լայն կոմպլեքսային անկանոն ռիթմ՝ դեֆիբրիլյացիա
* Եթե կանոնավոր նեղ կոմպլեքսային տախիկարդիա է դիտարկել ադենոզինի կիրառումը:

Մշտական տախիառիթմիան ուղեկցվում է՝

* Հիպոտոնիա
* Մենթալ սուր խանգարումներ
* Շոկ
* Իշեմիկ ցավ կամ դիսկոմֆորտ կրծքավանդակում
* Սուր սրտային անբավարարություն

**Այո**

**Ոչ**

**Այո**

* Ապահովել ներերակային մուտք և 12 արտածումային ԷՍԳ
* Դիտարկել ադենոզինի ներարկումը միայն կանոնավոր մոնոմորֆ փորոքային տախիկարդիայի ժամանակ / ն/ե շիթով 1-ին դոզան 6մգ, 2-րդը 12մգ/
* Հակաառիթմիկ դեղորայքի կիրառում (ամիոդարոն ն/ե շիթով 1-ին դոզան 150մգ, կրկնել անհրաժեշտության դեպքում առաջին 6 ժամվա ընթացքում 1մգ/րոպե դոզայով)

Լա՞յն QRS կոմպլեքս է

≥0.12վարկյան

**Ոչ**

* Ապահովել ներերակային մուտք և 12 արտածումային ԷՍԳ
* Կատարել վագալ մանյովր
* Առկայության դեպքում՝ Ադենոզին (եթե ռիթմը կանոնավոր է) ն/ե շիթով 1-ին դոզան 6մգ, 2-րդը 12մգ
* Β-պաշարիչներ, Ca-պաշարիչներ, Ամիոդարոն

**4. Տեղափոխման որոշման ընդունում**

1. ՇԲՕ գծային բրիգադի բժիշկը վերոնշյալ բարդություններով ուղեկցվող տախիկարդիաների/տախիառիթմիաների դեպքում անհրաժեշտ բուժ օգնություն ցուցաբերելուց հետո պետք է կանչի ռեանիմացիոն բրիգադա:
2. Տախիկարդիայով, տախիառիթմիայով տուժածին բուժօգնություն ցուցաբերելուց հետո տեղափոխել մոտակա սրտաբանական, առիթմոլոգիական բաժանմունք ունեցող բուժ հաստատություն:
3. Իրազեկել պացիենտին և/կամ վերջինիս հարազատներին դեպքի հրատապության, սպասվող ռիսկերի և առաջարկվող գորողությունների պլանի վերաբերյալ և ստանալ իրազեկման գրավոր համաձայնություն
4. Թիրախային բաժանմուքնի/բուժհաստատության իրազեկում տվյալ պացիենտի վերաբերյալ ներառյալ՝ ԱԱՀ, տարիք, նախնական ախտորոշում, ենթադրյալ ժամանման ժամանակ:

**5. Փաստաթղթավարություն**

1. Կատարել պատշաճ գրանցումներ պացիենտի վիճակի և բուժօգնույթան վերաբերյալ:
2. Զեկուցել Կենտրոնական կայան դեպքի սպասարկման արդյունքների վերաբերյալ:
3. Բարդ, իրարամերժ կամ կոնֆլիկտային իրավիճակների դեպքում զեկուցել անմիջական ղեկավարին:

**6.Հապավումներ**

ՇԲՕ – Շտապբուժօգնություն

ՍԹՎ – Սիրտթոքային վերակենդանացում

ԷՍԳ – Էլեկտրասրտագրություն

ԱԱՀ – Անուն Ազգանուն Հայրանուն

**7.Շահերի բախման հայտարարագիր և ֆինանսավորման աղբյուրներ**

Փաստաթղթի կազմման համար աշխատանքային խմբի անդամները ֆինանսական աջակցություն չեն ունեցել: Թիմի անդամները միմիյանց կամ որևէ կազմակերպության հանդեպ շահերի բախում չունեն:

**8.Գրականության ցանկ՝**

1. Advanced Cardiovascular Life Support. American Heart Association. Provider manual. 2016. Available at: <https://ebooks.heart.org/product/acls-provider-manual-ebook-collection>
2. HIGHLIGHTS of the 2015 American Heart Association Guidelines Update for CPR and ECC. Available at: <http://www.cercp.org/images/stories/recursos/Guias%202015/Guidelines-RCP-AHA-2015-Full.pdf>
3. European resuscitation council Guidelines 2015. Available at: <https://cprguidelines.eu/>
4. M.F.Hazinski, Basic Life Support (BLS) for healthcare providers. American Heart Association 2011